b'\n_START_ARTICLE_\nCoit\n_START_PARAGRAPH_\nEl coit (del llat\xc3\xad: coitus) \xc3\xa9s la c\xc3\xb2pula o uni\xc3\xb3 sexual entre dos individus de distint o del mateix sexe, de la mateixa o diferent esp\xc3\xa8cie animal. En l\'\xc3\xa9sser hum\xc3\xa0 el coit \xc3\xa9s una part de la relaci\xc3\xb3 sexual, i implica la participaci\xc3\xb3 dels \xc3\xb2rgans genitals externs.\n_START_SECTION_\nCoit vaginal\n_START_PARAGRAPH_\nConsisteix en la penetraci\xc3\xb3 del penis del mascle en la vagina de la femella. Es considera que el coit \xc3\xa9s complet quan ambd\xc3\xb3s parts experimenten l\'orgasme. En aqueix moment generalment el mascle ejacula (emet semen, que resta depositat en la vagina). _NEWLINE_La forma primig\xc3\xa8nia (perqu\xc3\xa8 aquesta existeix en els altres mam\xc3\xadfers de mode quasi excloent) de coit vaginal \xc3\xa9s l\'anomenat "a tergo", a\xc3\xa7\xc3\xb2 \xc3\xa9s: la penetraci\xc3\xb3 del penis en la vagina es realitza estant la femella d\'esquena al mascle, sol estimular m\xc3\xa9s el cl\xc3\xadtoris i fins i tot l\'\xc3\xa0rea anterior de la vagina anomenada de Grafftenberg (punt G).\n_START_SECTION_\nCoitus interruptus\n_START_PARAGRAPH_\nS\'anomena coit interromput quan al final del coit l\'ejaculaci\xc3\xb3 ocorre fora de la vagina de la dona.\n_START_SECTION_\nActe sexual\n_START_PARAGRAPH_\nL\'acte sexual, tamb\xc3\xa9 anomenat relaci\xc3\xb3 sexual \xc3\xa9s el conjunt de comportaments m\xc3\xa9s o menys complexos que realitzen dos o m\xc3\xa9s \xc3\xa9ssers de diferent o igual sexe, que pot, o no, concloure en el coit.\n_START_SECTION_\nControv\xc3\xa8rsies sexuals\n_START_PARAGRAPH_\nLes relacions sexuals sempre han sigut un tema controvertit al llarg de la hist\xc3\xb2ria de totes les civilitzacions, especialment en la cultura judeocristiana. Les religions han influ\xc3\xaft d\'una forma important en el concepte de la sexualitat. En termes generals se sap que realitzar l\'acte sexual contribueix a la relaxaci\xc3\xb3 deixant arrere l\'estr\xc3\xa8s. En la cultura occidental, s\xc3\xb3n il\xc2\xb7legals determinats actes com la pedof\xc3\xadlia, l\'incest o la violaci\xc3\xb3._NEWLINE_Comportaments sexuals com l\'adulteri, l\'homosexualitat, les orgies i les relacions prematrimonials, poden ser rebutjats o acceptats per determinats grups de persones.'